|  |
| --- |
| **PELAAJASIIRTOKAAVAKE** |
| **Pelaajan merkinnät** |
| [ ]  Allekirjoittanut haluaa vapauden siirtyä edustamaan uutta seuraa. |
| Siirron tiedot |
| [ ]  En ole ammattilaispelaaja [ ]  Olen ammattilaispelaaja [ ]  Kyseessä on pelaajalaina |
| Pelaajalainan alkupäivämäärä (p.k.vvvv) | Pelaajalainan päättymispäivämäärä (p.k.vvvv) |
|    .   .20    |    .   .20    |
| Sukunimi | Etunimi |
|       |       |
| Syntymäaika | Kansalaisuus |
|       |       |
| Paikka ja päiväys | Allekirjoitus (alaikäisen pelaajan huoltaja allekirjoittaa) |
|       ,    .   .20    |  |
| **Vanhan seuran merkinnät** |
| Sopimustiedot |
| [ ]  Pelaaja ei ole ammattilaispelaaja [ ]  Pelaaja on ammattilaispelaaja |
| Seuran päätös |
| [ ]  Suostumus annetaan [ ]  Suostumusta ei anneta |
| Perusteltu syy pelaajasiirron rekisteröintiä vastaan (tehdään tarvittaessa eri liitteelle) |
|  |
|  |
|  |
| Paikka ja päiväys | Seura | Allekirjoitus ja nimenselvennys |
|       ,    .   .20    |       |  |
| **Uuden seuran merkinnät** |
| Sopimustiedot |
| Yllämainittu pelaaja on seuramme jäsen ja hyväksytty edustamaan seuraamme käsipalloilussa[ ]  Pelaaja ei ole ammattilaispelaaja [ ]  Pelaaja on ammattilaispelaaja |
| Paikka ja päiväys | Seura | Allekirjoitus ja nimenselvennys |
|       ,    .   .20    |       |  |
| **Suomen Käsipalloliiton merkinnät** |
| Saapumismerkinnät | Edustusoikeus | Pelaajalaina |
| Kaavake saapui:   .   .20    | Edustusoikeus alkaa:   .   .20    | Edustusoikeus alkaa:   .   .20   Edustusoikeus palautuu:   .   .20    |
| Toimitusmaksu | Käsittelijä | Huomautukset |
|      €,maksettu    .   .20    |  | [ ]  jatkuu kääntöpuolella |

**LIITOLLE PELAAJASIIRROSTA SUORITETTAVAT MAKSUT**

**30 €** peritään toimitusmaksuna kaikista juniori-ikäisten (A-juniori tai nuorempi) pelaajien siirroista,

**50 €** peritään toimitusmaksuna kaikista aikuisikäisten pelaajien siirroista, lisäksi

**100 €** peritään kaikista ulkomailta Suomeen tapahtuvista **ammattilaispelaajasiirroista**

Pelaajasiirtomaksu suoritetaan liiton tilille **FI73 2215 1800 0178 11** ja maksusta toimitetaan kuittikopio pelaajasiirtokaavakkeen mukana.

**PELAAJAN SIIRTOSÄÄNNÖSTÖ 21.11.2020 lähtien**

**Pelaajan siirtyessä edustamaan toista seuraa Suomessa on voimassa seuraavaa:**

1 § Pelaajat jaetaan amatööreihin ja ammattilaisiin kuten kilpailusääntöjen 40 §:ssä on säädetty.

2 § Amatööripelaaja on oikeutettu siirtymään seurasta toiseen niin halutessaan. Pelaajan siirto uuteen seuraan rekisteröidään, mikäli uusi seura on toimittanut liitolle asianmukaisesti täytetyn siirtokaavakkeen, jossa on pelaajan ja molempien seurojen allekirjoitukset ja liittohallituksen määräämä toimitusmaksu on pelaajan osalta suoritettu ja liitolle on toimitettu kuittikopio suoritetusta maksusta. Luovuttava seura on velvollinen antamaan allekirjoittamansa siirtokaavakkeen 10 päivän kuluessa sitä pyytäneelle vastaanottavalle seuralla. Luovuttava seura on oikeutettu merkitsemään perustellun syyn siirron rekisteröintiä vastaan. Mikäli luovuttava seura laiminlyö siirtokaavakkeen palauttamisen 10 päivän kuluessa sitä pyytäneelle vastaanottavalle seuralle, eikä liiton sitä pyydettyä edelleenkään viipymättä palauta kaavaketta, katsotaan, että suostumus siirtoon on annettu. Siirtokaavakkeen katsotaan tällöin saapuneen liitolle 10 päivän kuluttua pyynnöstä.

3 § Pelaaja saa rekisteröidyn siirron perusteella edustusoikeuden uudessa seurassa seuraavasti:

1. viiden (5) vuorokauden kuluttua, mikäli siirtokaavake on toimitettu liittoon 1.7. ja SKPL:n liittohallituksen kullekin kaudelle ennen kauden alkua erikseen määrittämän siirtojen takarajan päivämäärän välisenä aikana ja luovuttava seura antaa siihen suostumuksensa;
2. seuraavan kauden alusta lukien, mikäli siirtokaavake on toimitettu liittoon 1.7. ja SKPL:n liittohallituksen kullekin kaudelle ennen kauden alkua erikseen määrittämän siirtojen takarajan päivämäärän välisenä aikana, eikä luovuttava seura anna suostumustaan siirrolle;
3. seuraavan kauden alusta lukien, mikäli siirtokaavake on toimitettu liittoon SKPL:n liittohallituksen kullekin kaudelle ennen kauden alkua erikseen määrittämän siirtojen takarajan päivämäärän ja 30.6. välisenä aikana.

Mikäli pelaaja ei ole pelannut yhtään julkisen kilpailun ottelua viimeksi päättyneellä sarjakaudella tai seura, jossa pelaajalla viimeksi on ollut edustusoikeus, on lopettanut käsipallotoiminnan, eikä seura ole ilmoittanut yhtään joukkuetta kuluvan kauden julkisiin kilpailuihin, on pelaajalla oikeus saada edustusoikeus 1) - 3) -kohdista riippumatta välittömästi uudessa seurassa. Myöskään siirtokaavaketta ja pelaajasiirtomaksua ei tässä tapauksessa tarvitse toimittaa.

Ulkomailta Suomeen ajankohdan määräytymisen osalta ratkaisevaa on vastaanottavan suomalaisen seuran pyyntö pelaajan edustuskelpoisuuteen Suomen Käsipalloliitolta.

4 § Vastaanottavan seuran ei tarvitse pyytää luovuttavan seuran suostumusta siirtoon, kun pelaaja on C-nuori tai sitä nuorempi ja siirtokaavake toimitetaan liittoon 1.7. - 31.8. välisenä aikana. Tällöin siirto rekisteröidään, kun siirtoilmoituksessa on uuden seuran ja pelaajan huoltajan allekirjoitus. Liitto ilmoittaa vanhalle seuralle rekisteröinnistä uuteen seuraan.

5 § Ammattilaispelaaja on oikeutettu siirtymään edustamaan toista seuraa, kun sopimuksen voimassaolo on päättynyt. Ammattilaispelaajan siirto uuteen seuraan rekisteröidään, mikäli uusi seura on toimittanut liitolle asianmukaisesti täytetyn siirtokaavakkeen, jossa on pelaajan ja molempien seurojen allekirjoitukset ja liittohallituksen määräämä toimitusmaksu on suoritettu sekä seurat ovat sopineet pelaajan koulutuksesta maksettavasta korvauksesta. Koulutuskorvausta voidaan pyytää vain pelaajista, jotka ovat olleet alle 23-vuotiaita ennen virallisen kauden alkua 1.7. Luovuttavalla seuralla on oikeus vaatia korvausta pelaajan koulutuksesta päättyneen sopimuskauden ajalta kuitenkin enintään kolmelta viimeiseltä pelikaudelta liittokokouksen pelikausittain päättämän enimmäismäärän verran kultakin pelikaudelta. Ammattilaispelaaja on edustuskelvoton, kunnes vaadittu korvaus on suoritettu tai 12 kuukautta on kulunut vaatimuksen esittämisestä. Muutoin ammattilaispelaajan edustusoikeus uudessa seurassa määräytyy kuten amatööripelaajankin osalta.

Seuralla, josta ammattilaispelaaja lähtee, ei ole oikeutta korvaukseen seuralta, johon pelaaja sopimuksen päätyttyä amatööripelaajana ilmoittautuu. Jos entinen ammattilaispelaaja, joka ei enää pelaa tai joka saa pelioikeuden amatööripelaajana, 12 kuukauden kuluessa ammattilaissopimuksen päättymisestä allekirjoittaa uuden ammattilaissopimuksen, on sillä seuralla, johon hän viimeksi oli sopimussuhteessa, oikeus vaatia korvausta koulutuksestaan. Tällöin korvaus on suoritettava 30 päivän kuluessa vaatimuksen esittämisestä, ja mikäli korvausta ei suoriteta määräajassa, on pelaaja edustuskelvoton, kunnes korvaus on suoritettu tai 12 kuukautta on kulunut vaatimuksen esittämisestä.

6 § Pelaaja voidaan lainata pelaajan suostumuksella toiseen seuraan pelikauden aikana. Tällöin lainaava ja vastaanottava seura voivat pelaajan suostumuksella sopia määräaikaisesta lainasta enintään kuluvan pelikauden loppuun saakka. Laina-ajan tulee kuitenkin alkaa ennen SKPL:n liittohallituksen kullekin kaudelle ennen kauden alkua erikseen määrittämän siirtojen takarajan päivämäärää. Pelaajan edustusoikeus siirtyy vastaanottavalle seuralle 5 päivän kuluttua siitä, kun hänen allekirjoituksellaan ja asianmukaisin hyväksymismerkinnöin varustettu vastaanottavan seuran kirjallinen siirtoilmoitus on toimitettu SKPL:n toimistoon. Laina-ajan päätyttyä pelaajan edustusoikeus palautuu automaattisesti alkuperäiselle seuralle. Lisäksi kulloinkin voimassa oleva rekisteröimismaksu tulee olla suoritettu SKPL:n pankkitilille.

7 § Liittokokous voi myöntää edustusoikeutta koskevia poikkeuksia pelikausittain määritellyille pelaajaryhmille määriteltyjen seurojen välillä. (Kehityspelaajat ja yhteistyösopimuksen tehneet seurat).

8 § Näiden sääntöjen muuttamisesta päättää liittokokous.